User:Aso baram

Kurdish poet born in city of sulamaniya in 1974

هەر چۆن هەورەکان

تا دانەکەنە باران

بە دەستی ناهێنن

ماچێکی ناودەمی، دەشت وکێوەکان

هەر ئاواش ،ئەم شەو

شیعرەکانم وەک هەورەکان

دەنێرمە ئاسمانی ماڵەکەتان

هەتا بەبارانێک لە ووشەی جوان

منیش ماچی کەم ئەو لێوانەی

کە زۆر دەمێکە وەک خاک

چاوەڕێی بارانی پەڵەن



ئە و ساتەوەختانەی

ئارەزوی فڕینم نامێنێ

شیعر باڵ بە ڕۆحم دەگرێ

هەتا نەیگەێنێتە دەڤەری جوانی

ناسرەوێ وئۆقرە ناگرێ

ئەو ساتەی تاریکی تەنگ بە ئاسمانم هەڵدەچنێ

شیعر لە دورترین گەلە ئەستێرەکانەوە

درەوشاوەترین مانگم بۆ دەفڕنێ

هەتا شەوی تەنها و دەیجورم

بە تریفە مانگە شەو بنەخشێنێ

ئەو دەمەی فرمێسکم وەک دەریایەک

سەراپا هەست ونەستمی تیا نغرۆ دەبێ

ئەوکات شیعر ئەبێتە کەشتیەک و

هەتا بە کەنارەکانی ئاسودەیم نەگەیەنێ

چارۆکە شل ناکات ولەنگەر ناگرێ.



من چەپکێ گوڵم بۆ برد

ئەو خۆی پێ نەگیرا

دەستی بە گریان کرد

وتم گوڵم....

ئەو گوڵانەی هێناومن

بۆنیان خۆش نیە یا پێت کەمن

وتی ئەزیزم....

نەم دەزانی هێند دڵ ڕەقی

بۆ دڵ خۆشکردنی گوڵێک

چەپکێ گوڵی تر دەکوژی